open-index/open-wikipedia-markdown huggingface dataset:
Δήμος Αργιθέας (πρόγραμμα Καποδίστριας)

Ο **Δήμος Αργιθέας** λειτούργησε ως δήμος  από το 1999 έως το 2010 σύμφωνα με το Σχέδιο Καποδίστριας με έδρα το χωριό Ανθηρό και βρισκόταν στα δυτικά του νομού Καρδίτσας. 

Ήταν ορεινός δήμος, καθώς βρίσκόταν στην νότια πλευρά της Πίνδου, και συνορεύει με τους Νομούς Άρτας και Τρικάλων. Σύμφωνα με την απογραφή του 2001 ο δήμος έχει συνολικά 2.627 κατοίκους και έκταση 150.377 στρέμματα.

Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011  εντάχθηκε στο νέο διευρυμένο Δήμο Αργιθέας της Περιφέρειας Θεσσαλίας. 

Ο δήμος περιελάμβανε 8 δημοτικά διαμερίσματα:

: ** Δ.δ. Ανθηρού **
::* το Ανθηρό
::* οι Άγιοι Απόστολοι
::* ο Κούκκος
::* το Κριτσάρι
::* το Λαγκάδι
::* η Μεταμόρφωση
::* η Ποταμιά
::* η Σπηλιά
: ** Δ.δ. Αργιθέας **
::* η Αργιθέα
::* η Παλιόρογκα
: ** Δ.δ. Ελληνικών **
::* τα Ελληνικά
::* η Βαρκά
::* η Φτέρη
: ** Δ.δ. Θερινού **
::* το Θερινό
::* η Λεύκα
::* ο Ξηρόκαμπος
: ** Δ.δ. Καλής Κώμης **
::* η Καλή Κώμη
::* η Γραβιά
::* το Περιβόλι
: ** Δ.δ. Καρυάς **
::* η Καρυά
::* το Παλαιοχωράκι
::* η Πτελέα
::* τα Ρόγκια
: ** Δ.δ. Μεσοβουνίου **
::* το Μεσοβούνι
::* το Ζερβό
: ** Δ.δ. Πετρωτού **
::* το Πετρωτό
::* ο Παλαιόδενδρος
::* η Συκέα
::* το Τρίλοφο

## Εξωτερικοί σύνδεσμοι
*Στοιχεία για τον δήμο Αργιθέας από το Υπουργείο Εσωτερικών, Δημόσιας Διοίκησης και Αποκέντρωσης 

Κατηγορία:Δήμος Αργιθέας
Κατηγορία:Δήμοι της περιφερειακής ενότητας Καρδίτσας
Δήμος Άρνης

Ο **Δήμος Άρνης** λειτούργησε ως δήμος από το 1999 έως το 2010 σύμφωνα με το Σχέδιο Καποδίστριας με έδρα το χωριό Ματαράγκα και βρισκόταν στα ανατολικά του νομού Καρδίτσας. Σύμφωνα με την απογραφή του 2001 ο δήμος έχει συνολικά 3.299 κατοίκους και έκταση 89.185 στρέμματα.

Ο δήμος πήρε το όνομά του από την αρχαία αιολική πόλη Άρνη.

Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011  εντάχθηκε στο νέοΔήμο Σοφάδων της Περιφέρειας Θεσσαλίας. 

Ο δήμος περιελάμβανε 4 δημοτικά διαμερίσματα:

: ** Δ.δ. Ματαράγκας ** -- η Ματαράγκα
: ** Δ.δ. Ερμητσίου ** -- το Ερμήτσι
: ** Δ.δ. Κυψέλης ** -- η Κυψέλη
: ** Δ.δ. Πύργου Κιερίου ** -- ο Πύργος Κιερίου

## Παραπομπές


## Εξωτερικοί σύνδεσμοι

*Στοιχεία για τον δήμο Άρνης από το Υπουργείο Εσωτερικών, Δημόσιας Διοίκησης και Αποκέντρωσης 

Κατηγορία:Δήμοι της περιφερειακής ενότητας Καρδίτσας
Σάνι Κίνγκσλεϊ

Ο **Σάνι Κίνγκσλεϊ** (9 Σεπτεμβρίου 1981) είναι Νιγηριανός πρώην μεσοεπιθετικός ποδοσφαιριστής με πορτογαλικό διαβατήριο.

## Βιογραφικό
Ο **Κίνγκσλεϊ** γεννήθηκε στις 9 Σεπτεμβρίου του 1981 και ξεκίνησε την καριέρα του από την Φατίμα. Το 2001 πήρε την απόφαση να συνεχίσει την καριέρα του στην Κάλντας, ομάδα Β’ κατηγορίας της Πορτογαλίας, όπου έμεινε για δύο σεζόν έχοντας 67 συμμετοχές και 14 γκολ. Το 2003 μεταγράφηκε στην Μπέιρα Μαρ, ομάδα πρώτης κατηγορίας της χώρας, όπου ήταν βασικό στέλεχος. Συνολικά είχε σε δύο χρόνια παρουσίας στην ομάδα 61 συμμετοχές και 7 γκολ. Το 2005 αποκτήθηκε από την αιγυπτιακή Ζαμάλεκ ΣΚ, χωρίς όμως να καταφέρει να ξεχωρίσει (5 συμμετοχές χωρίς τέρμα).

Τον Ιανουάριο του 2007 αποκτήθηκε από την ΑΕΚ Λάρνακας, όπου είχε αξιόλογες εμφανίσεις πετυχαίνοντας 13 γκολ σε 37 εμφανίσεις, ενώ το 2008 παραχωρήθηκε στην ουκρανική Μεταλούργκ Ντονέτσκ. Τον Ιούλιο του 2010 επέστρεψε στην ΑΕΚ Λάρνακας, δηλώνοντας ότι επέστρεψε στην οικογένειά του. Πρόκειται για το ίνδαλμα των οπαδών της ΑΕΚ, οι οποίοι τον υπεραγαπούν.

## Εξωτερικοί σύνδεσμοι

* Προσωπικός ιστότοπος

Κατηγορία:Ποδοσφαιριστές ΑΕΚ Λάρνακας
Κατηγορία:Νιγηριανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΣΚ Μπέιρα Μαρ
Κατηγορία:Ποδοσφαιριστές ΦΚ Μεταλούργκ Ντονέτσκ
Κατηγορία:Ποδοσφαιριστές Εθνικής Νιγηρίας
Κατηγορία:Ποδοσφαιριστές Κάλντας ΣΚ
Κατηγορία:Ποδοσφαιριστές Ζαμάλεκ ΣΚ
Κατηγορία:Ποδοσφαιριστές Νίκου & Σωκράτη Ερήμης
Κατηγορία:Ποδοσφαιριστές ΟΦΚΙ Τομάρ
Κατηγορία:Ποδοσφαιριστές Α΄ κατηγορίας Κύπρου
Δήμος Ιτάμου

Ο **Δήμος Ιτάμου** λειτούργησε ως δήμος  από το 1999 έως το 2010 σύμφωνα με το Σχέδιο Καποδίστριας με έδρα το χωριό Καλλίθηρο και βρισκόταν στα νότια του νομού Καρδίτσας.

Ήταν ορεινός δήμος, καθώς βρισκόταν στην νότια πλευρά της Πίνδου, και συνόρευε με το νομός Ευρυτανίας. Σύμφωνα με την απογραφή του 2001 ο δήμος έχει συνολικά 4.726 κατοίκους και έκταση 234.384 στρέμματα.

Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011  εντάχθηκε στο νέο διευρυμένο Δήμο Καρδίτσας της Περιφέρειας Θεσσαλίας.

Ο δήμος περιελάμβανε 8 δημοτικά διαμερίσματα:

: ** Δ.δ. Καλλιθήρου ** -- το Καλλίθηρο
: ** [[Δημοτικό διαμέρισμα Αμαράντου Καρδίτσας|Δ.δ. Αμαράντου]] **
::* ο Αμάραντος 
::* το Κούτσουρο
: ** Δ.δ. Αμπελικού ** -- το Αμπελικό
: ** [[Δημοτικό διαμέρισμα Καροπλεσίου Καρδίτσας|Δ.δ. Καροπλεσίου]] **
::* το Καροπλέσι
::* η Αγία Αγάθη
::* το Ανθηρό
::* τα Γιαννουσαίικα
::* τα Κουκκαίικα
: ** [[Δημοτικό διαμέρισμα Καστανέας Καρδίτσας|Δ.δ. Καστανέας]] ** (*Καστανιάς*) 
::* η Καστανιά (*τ. Καστανέα*)
::* ο Κουτσοπάπουλος
::* η Μούχα
: ** Δ.δ. Καταφυγίου ** -- το Καταφύγιο
: ** [[Δημοτικό διαμέρισμα Νεράιδας Καρδίτσας|Δ.δ. Νεράιδας]] **
::* η Νεράιδα
::* ο Μέγας Λάκκος
::* το Σαραντάπορο
: ** [[Δημοτικό διαμέρισμα Ραχούλας Καρδίτσας|Δ.δ. Ραχούλας]] **
::* η Ραχούλα
::* το Ζωγρί
::* ο Ίταμος
::* το Παλαιοζογλόπι

## Εξωτερικοί σύνδεσμοι

*Στοιχεία για τον δήμο Ιτάμου από το Υπουργείο Εσωτερικών, Δημόσιας Διοίκησης και Αποκέντρωσης 

Κατηγορία:Δήμοι της περιφερειακής ενότητας Καρδίτσας
Ούγος Β΄ της Κύπρου

Ο **Ούγος Β΄** (*Hugues II de Chypre*, 1252 - Νοέμβριος 1267) από τον Οίκο των Λουζινιάν ήταν Βασιλιάς της Κύπρου (1253 - 1267) και Αντιβασιλεύς της Ιερουσαλήμ (1254 - 1267).

## Βιογραφία
Ήταν γιος του Ερρίκου Α΄ της Κύπρου από την τρίτη σύζυγό του Πλαιζάνς των Πουατιέ, κόρη του Βοημούνδου Ε΄ πρίγκιπα της Αντιόχειας. 

Διαδέχθηκε τον πατέρα του το 1253, όταν ήταν ενός έτους. Είχε ασθενή δικαιώματα και στο Βασίλειο της Ιερουσαλήμ· ο άλλος διεκδικητής Κορραδίνος, που ήταν επίσης μικρό παιδί, έλλειπε στην Ευρώπη. Ο Ιωάννης Ιμπελέν της Γιάφα και ο Βοημούνδος Δ΄ της Αντιόχειας έφεραν τον μικρό Ούγο και την Πλαιζάνς στην Άκρα, όπου ο Ούγος ορκίστηκε βασιλιάς της Κύπρου υπό την κηδεμονία της μητέρας του.

Όταν η Πλαιζάνς απεβίωσε (1261), η αντιβασιλεία πέρασε στον 25χρονο εξάδελφό του Ούγο των Πουατιέ-Αντιόχειας, του οποίου η μητέρα Ισαβέλλα της Κύπρου -θεία του Ούγου Β΄- διορίστηκε αντιβασίλισσα στην Άκρα. Απεβίωσε 15 ετών και τον διαδέχθηκε ο εξάδελφός του Ούγος των Πουατιέ-Αντιόχειας ως Ούγος Γ΄ της Κύπρου.

## Οικογένεια
Αρραβωνιάστηκε με την Ισαβέλλα των Ιμπελέν, κόρη του Ιωάννη Β΄ κυρίου της Βηρυτού, αλλά αυτός απεβίωσε 14 ετών, πριν ολοκληρωθεί ο γάμος. 

## Πινακοθήκη

File:Armoiries Lusignan Chypre.svg|Ο λέων της Κύπρου επάνω από τις λωρίδες των Λουζινιάν
File:LusignanPlateEarly14thCentury.JPG|Πιάτο με θυρεό των Λουζινιάν της Κύπρου στο κέντρο. Τέχνη των Φατιμιδών, αρχές 14ου αι., Λούβρο.Δείχνει τις καλές σχέσεις με την Αίγυπτο


## Παραπομπές


## Πηγές
*Hans E. Mayer, The Crusades. Oxford, 1965.
*Edbury, Peter W. (1997), John of Ibelin and the Kingdom of Jerusalem, Boydell Press
*Louis de Mas Latrie, Histoire de l'Île de Chypre sous le règne des princes de la Maison de Lusignan, Paris, Imprimerie Impériale, 1852-1861

Κατηγορία:Ηγεμόνες της Κύπρου
Κατηγορία:Αντιβασιλείς του Βασιλείου της Ιερουσαλήμ
Κατηγορία:Οίκος των Λουζινιάν
Τομή Ντέντεκιντ

Στα μαθηματικά, **τομή Ντέντεκιντ** (γερμανικά: Dedekind) από το όνομα του Γερμανού μαθηματικού Ρίχαρντ Ντέντεκιντ, είναι ένα υποσύνολο Τ των ρητών αριθμών με τις εξής ιδιότητες:

*T \neq \emptyset, T \neq \mathbb{Q}
*αν  p \in T , q \in \mathbb{Q} και q , τότε  q \in T 
*αν  p \in T , τότε υπάρχει s \in T τέτοιο ώστε p 

## Χρήση
Η ιδέα αυτή των τομών μπορεί να χρησιμοποιηθεί για να αποδειχθεί η πληρότητα του συνόλου των πραγματικών αριθμών χωρίς το αξίωμα της επιλογής. Όλοι οι ρητοί αριθμοί περιγράφονται από μια τομή αλλά μπορούν να βρεθούν τομές οι οποίες δεν αντιστοιχούν σε κανένα ρητό αριθμό. Αυτές οι τομές ορίζουμε να είναι οι άρρητοι αριθμοί. Έτσι η έννοια της τομής προσφέρει ένα τρόπο κατασκευής των πραγματικών αριθμών από το σύνολο των ρητών, αν δεχθούμε ότι το σύνολο των πραγματικών αριθμών είναι το σύνολο όλων των δυνατών τομών.

## Παραπομπές

Κατηγορία:Ρητοί αριθμοί
Κατηγορία:Θεωρία διάταξης
Ρούντολφ Όικεν

Ο **Ρούντολφ Κρίστοφ Όικεν** (*Rudolf Christoph Eucken*, 5 Ιανουαρίου 1846 - 15 Σεπτεμβρίου 1926) ήταν Γερμανός φιλόσοφος και Νομπελίστας Λογοτεχνίας του 1908. 

## Βιογραφία
Γεννήθηκε στο Άουριχ, στο Αννόβερο της Γερμανίας και σπούδασε στο Πανεπιστήμιο του Γκέτινγκεν και στο Πανεπιστήμιο του Βερολίνου. Το 1871, αφού είχε εργαστεί πέντε χρόνια ως δάσκαλος σε σχολείο, ορίστηκε Καθηγητής Φιλοσοφίας στο Πανεπιστήμιο της Βασιλείας, στην Ελβετία. Έμεινε εκεί μέχρι το 1874 όταν και διορίστηκε σε παρόμοια θέση στο πανεπιστήμιο της Ιένας στη Γερμανία. Εκεί παρέμεινε μέχρι την συνταξιοδότησή του το 1920. Από το 1913-1914 εκτέλεσε καθήκοντα επισκέπτη λέκτορα στο Πανεπιστήμιο της Νέας Υόρκης. Παντρεύτηκε το 1882 και απέκτησε μία κόρη και δύο γιούς. Ο γιος του Βάλτερ Όικεν έγινε ιδρυτικό μέλος της νεοφιλελεύθερης σκέψης στην οικονομία. 

Ο Όικεν πέθανε στην Ιένα το 1926, σε ηλικία 80 ετών.

## Φιλοσοφία
Η φιλοσοφία του περιστράφηκε γύρω από την ανθρώπινη εμπειρία, υποστηρίζοντας πως οι άνθρωποι έχουν ψυχή, και επομένως βρίσκονται στη διασταύρωση μεταξύ της φύσης και του πνεύματος. Πίστευε πως οι άνθρωποι πρέπει να ξεπεράσουν την μη-πνευματική φύση τους μέσω συνεχών προσπαθειών να επιτύχουν μια πνευματική ζωή. Αυτό το αποκαλούσε *Ηθικό ακτιβισμό*.

## Έργα
Υπήρξε πολυγραφότατος. Στα έργα του συγκαταλέγονται τα:

* *Die Methode der aristostelischen Forschung*, 1872
* *Geschichte und Kritik der Grundbegriffe der Gegenwart*, 1878
* *Geschichte der philosophischen Terminologie*, 1879
* *Die Lebensanschauungen der grossen Denker. Eine Entwicklungsgeschichte des Lebensproblems der Menschheit von Plato bis zur Gegenwart*, 1890
* *Der Kampf um einen geistigen Lebensinhalt*, 1896
* *Der Wahrheitsgehalt der Religion*, 1901
* *Grundlinien einer neuen Lebensanschauung*, 1907
* *Philosophie der Geschichte*, 1907
* *Geistige Strömungen der Gegenwart*, 1908 (*Les grands courants de la pensée contemporaine*)
* *Der Sinn und Wert des Lebens*, 1908 (*Le sens et la valeur de la vie*)
* *Geistesleben*,1909
* *Können wir noch Christen sein?*, 1911
* *Present-day Ethics in their Relation to the Spiritual Life*, 1913
* *Die Träger des deutschen Idealismus*, 1915
* *Die geistesgeschichtliche Bedeutung der Bibel*, 1917
* *Deutsche Freiheit. Ein Weckruf*, 1919
* *Der Sozialismus und seine Lebensgestaltung*, 1920

## Παραπομπές


## Εξωτερικοί σύνδεσμοι

*https://web.archive.org/web/20071013041027/http://nobel-winners.com/Literature/rudolf_christoph.html

Κατηγορία:Γερμανοί φιλόσοφοι
Κατηγορία:Βραβευμένοι με Νόμπελ Λογοτεχνίας
Κατηγορία:Φιλόσοφοι του 19ου αιώνα
Κατηγορία:Γερμανοί νομπελίστες
Αριστοκράτης

Με το όνομα **Αριστοκράτης'' ήταν γνωστοί δύο μυθικοί βασιλιάδες της αρχαίας [[Αρκαδία]]ς.

# Ο **Αριστοκράτης ο Αίχμιδος** ήταν ο 22ος βασιλιάς της [[Αρκαδία]]ς και έζησε κατά τον 7<sup>ο</sup> π.Χ. αιώνα.

Ήταν γιος του [[Αίχμις|Αίχμιδα]] και τον διαδέχτηκε στο θρόνο, βίασε μιά παρθένα ιέρεια από τον ναό της της [[Άρτεμις|Αρτέμιδος]] και εκτελέστηκε με λιθοβολισμό .

# ο **Αριστοκράτης Β΄''' ήταν ο 24ος και τελευταίος βασιλιάς της αρχαίας Αρκαδίας και εγγονός του προηγούμενου.

Διαδέχτηκε τον πατέρα του Ικέτα και έμεινε γνωστός στην ιστορία από την συμμετοχή του στον Β' Μεσσηνιακό Πόλεμο στο πλευρό των Μεσσήνιων, τους οποίους όμως πρόδωσε δύο φορές αφού χρηματίστηκε από τους Σπαρτιάτες. Οι Αρκάδες μόλις έμαθαν τα κατορθώματα του τον εκτέλεσαν με λιθοβολισμό όπως τον παππού του , επίσης Αριστοκράτη, και κατάργησαν την βασιλεία.

## Παραπομπές


Κατηγορία:Μυθικοί βασιλείς της Αρκαδίας
Κατηγορία:Πρωταγωνιστές των Μεσσηνιακών Πολέμων
Νήσος Μπίρνι

μικρογραφία|Χάρτης της Νήσου Μπίρνι, τμήμα των Νήσων Φοίνικα του Κιριμπάτι

Η **Νήσος Μπίρνι** είναι ένα μικρό κοραλλιογενές νησί, με έκταση 0,2 τ.χλμ. (20 εκτάρια), τμήμα των Νήσων Φοίνικα, που ανήκουν στο κράτος του Κιριμπάτι. Βρίσκεται περίπου 100 χλμ. ΝΑ της Νήσου Καντών και 90 χλμ. Δ-ΝΔ της Νήσου Ραουάκι, παλαιότερα γνωστή ως Νήσος Φοίνικα. Η Νήσος Μπίρνι είναι ακατοίκητη, και έχει μήκος μόλις 1,2 χλμ. και πλάτος 0,5 χλμ. Δεν υπάρχει αγκυροβόλιο, αλλά η προσεδάφιση μπορεί να επιτευχθεί στην απήνεμη παραλία.

Η Νήσος Μπίρνι είναι ένα ξηρό νησί, που καλύπτεται κυρίως με χαμηλούς θάμνους παρά με ψηλότερη βλάστηση, και η μικρή λιμνοθάλασσα είναι όλη αποξηραμένη. Λόγω της ανεπηρέαστης φύσης του νησιού, της βλάστησης, και των μεγάλων αποικιών με θαλασσοπούλια που φωλιάζουν εκεί, η Νήσος Μπίρνι ανακηρύχθηκε καταφύγιο άγριας ζωής το 1975.

## Ιστορία

Η Νήσος Μπίρνι ανακαλύφθηκε το 1823 από το Λονδρέζικο φαλαινοθηρικό πλοίο "Σύδνεϋ Πάκετ", με καπετάνιο τον Τ. Έμμετ και ονομάστηκε από το όνομα του ιδιοκτήτη του πλοίου, τη Λονδρέζικη εταιρεία *Αλεξάντερ Μπίρνι και Σία*.

Τη δεκαετία του 1860, το νησί διεκδικήθηκε υπό την Πράξη Νήσων με Γκουανό του 1856 για τις Ηνωμένες Πολιτείες, αν και δεν υπάρχουν αποδείξεις ότι έγινε ποτέ εξόρυξη γκουανό εκεί. Το 1889, υψώθηκε η Βρετανική σημαία, και το νησί ανακηρύχθηκε προτεκτοράτο. Υπήρχαν σχέδια για αποίκηση αλλά δεν έγινε ποτέ. Το 1899, το νησί εκμισθώθηκε στην Εταιρεία Ειρηνικών Νήσων. 

Το 1916, ήταν ανάμεσα στα νησιά που εκμισθώθηκαν για 87 χρόνια στον Καπετάνιο Άλλεν για τη Μεταφορική και Εμπορική Εταιρεία της Σαμόα. Αυτήν την εκμίσθωση ανέλαβε η Εταιρεία Μπερνς Φιλπ (Νότια Θάλασσα).

Η Νήσος Μπίρνι έγινε τμήμα της Αποικίας Νήσων Γκίλμπερτ και Έλις το 1937, που ανήκε στη Βρετανία, και αργότερα το 1979 τμήμα του Κιριμπάτι όταν η χώρα απέκτησε την ανεξαρτησία της. Οι Ηνωμένες Πολιτείες εγκατέλειψαν τη διεκδίκηση της το 1979 με τη Συνθήκη της Ταράουα. Είναι ακόμα ακατοίκητη και σπάνια την επισκέπτονται. 

Κατηγορία:Νησιά Φοίνικα
Μπιρνι
Μπιρνι
ΡΙΚ1

Το **ΡΙΚ1 (Ραδιοφωνικό Ίδρυμα Κύπρου Ένα)** είναι ο πρώτος τηλεοπτικός σταθμός του ΡΙΚ. Άρχισε να εκπέμπει την 1η Οκτωβρίου 1957 ως τηλεοπτικός σταθμός της *Κυπριακής Ραδιοφωνικής Υπηρεσίας* η οποία ιδρύθηκε από τις Αγγλικές αποικιοκρατικές αρχές της Κύπρου, επί κυβέρνησης Χάρτινγκ. Την 1η Ιανουαρίου 1959 μετονομάστηκε σε *ΡΙΚ* ενώ με την έλευση του *[[ΡΙΚ2]]* στις 21 Μαρτίου του 1992 πήρε το σημερινό του όνομα. Το πρόγραμμα που προβάλλει είναι κατά βάση ενημερωτικό, αλλά προβάλει επίσης εκκλησιαστικά και ψυχαγωγικά προγράμματα.

Τα τελευταία χρόνια τα ποσοστά θεαματικότητας του καναλιού έχουν αυξηθεί λόγω αρκετών συμφωνιών που έχει κλείσει, με την πιο πρόσφατη το 2012 με τον ALPHA Ελλάδας.

Το ΡΙΚ1, σαν βασικό κανάλι του Ραδιοφωνικού Ιδρύματος Κύπρου, φροντίζει να διατηρεί καλές σχέσεις με τα κανάλια άλλων χωρών και αξιόλογες συνεργασίες με ελληνικά κανάλια σε πλαίσια ανταλλαγής προγραμμάτων.

Το ΡΙΚ είναι ενεργό μέλος διεθνών Ραδιοτηλεοπτικών Οργανισμών όπως EBU, CIRCOM, COPEAM. Διαθέτει ένα πλούσιο αρχείο και λειτουργεί μουσείο οπτικοακουστικής τεχνολογίας, τα οποία φιλοξενούνται σε ένα σύγχρονο κτίριο στους χώρους του ιδρύματος.

Στεγάζεται στην ομώνυμη Λεωφόρο ΡΙΚ, στο προάστιο της Αγλαντζιάς, στη Λευκωσία, όπου στεγάζονται στην ουσία όλα τα κανάλια του Ραδιοφωνικού Ιδρύματος Κύπρου.

## Λογότυπα

## Παραπομπές


## Εξωτερικοί Σύνδεσμοι
*Ιστοσελίδα του Ιδρύματος
*Το πρόγραμμα των τηλεοπτικών σταθμών του Ιδρύματος

Κατηγορία:Κυπριακοί τηλεοπτικοί σταθμοί
Κατηγορία:Ραδιοφωνικό Ίδρυμα Κύπρου
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1992
Διομήδης (Θράκης)

thumb|Ο Ηρακλής και τα άλογα του Διομήδη. Ρωμαϊκό μωσαϊκό στην Ισπανία.
Ο ***Διομήδης***, Έλληνας βασιλιάς της Θράκης, ήταν γίγαντας, γιος του Άρη και της Κυρήνης.
Έζησε στις ακτές της Μαύρης Θάλασσας κυβερνώντας την πολεμοχαρή φυλή των Βιστόνων.

Ήταν γνωστός για τα τέσσερα ανθρωποφάγα άλογά του, που ο Ηρακλής αιχμαλώτισε και οδήγησε στον Ευρυσθέα προκειμένου να ολοκληρώσει τον όγδοο από τούς δώδεκα άθλους του.

Ο Διομήδης έγινε βορά των ίδιων του των αλόγων, αφού ο Ηρακλής, νικώντας πρώτα τον στρατό του Διομήδη, τον έριξε στα άλογά του να τον φάνε.

## Παραπομπές


Κατηγορία:Μυθικοί βασιλείς της Θράκης
Διομήδης (αποσαφήνιση)

Το όνομα **Διομήδης** μπορεί να αναφέρεται :

## Ελληνική μυθολογία
*στον Διομήδη, βασιλιά του Άργους και ήρωα του Τρωικού πολέμου.
*στον Διομήδη, βασιλιά της Θράκης και ιδιοκτήτη των σαρκοβόρων αλόγων.

## Θρησκεία
*στον Διομήδη, Μικρασιάτη άγιο της Ορθόδοξης Εκκλησίας, από την Ταρσό της Κιλικίας Μικράς Ασίας, που έζησε και έδρασε στη Νίκαια της Βιθυνίας, τον 3ο αι. μ.Χ.

## Αθλητισμός
*στον Διομήδη, αθλητικό σύλλογο του Άργους.

## Πολιτική
*στον Διομήδη Κυριακό, πρωθυπουργό της Ελλάδας.
*στον Διομήδη Πολυχρονιάδη, δήμαρχο Αιγίου.

Μπορεί να χρησιμοποιείται και σαν επώνυμο, όπως:
*στον Αλέξανδρο Διομήδη,πρωθυπουργό της Ελλάδας.
*στον Θανάση Πετσάλη-Διομήδη, πεζογράφο και θεατρικό συγγραφέα.

## Δείτε επίσης
*Διομήδεια Ξάνθης, χωριό της Περιφερειακής Ενότητας Ξάνθης

Κατηγορία:Αποσαφηνίσεις ονομάτων
Νήσος Εντέρμπουρυ

Η **Νήσος Εντέρμπουρυ** (Enderbury Island) είναι μια μικρή, ακατοίκητη ατόλλη 63 χιλ. Α - ΝΑ της Νήσου Καντών στον Ειρηνικό Ωκεανό. Έχει πλάτος περίπου 1,6 χλμ. και μήκος 4,8 χλμ., με τον ύφαλο να εκτείνεται προς τα έξω για περίπου 60 - 200 μέτρα. Το νησί είναι επίπεδο και άγονο, με χαμηλούς θάμνους και λίγα σύδεντρα. Αντίθετα με άλλες ατόλλες, υπάρχει μόνο μια μικρή λιμνοθάλασσα, με το μεγαλύτερο μέρος της ατόλλης να είναι ξηρά.

## Ιστορία

Η Νήσος Εντέρμπουρυ ανακαλύφθηκε το 1823 από τον Καπετάνιο Τζέημς Κόφφιν από το Βρετανικό φαλαινοθηρικό πλοίο *Τράνζιτ*. Αυτός της απέδωσε την ονομασία της από το όνομα του Σάμιουελ Έντερμπυ (1756 - 1829), ιδιοκτήτη μιας φαλαινοθηρικής εταιρείας του Λονδίνου. Η εκδοχή "Εντέρμπουρυ" είναι ένας λάθος συλλαβισμός. Το πρώτο ενδιαφέρον για το Εντέρμπουρυ ήρθε το 1860, με την εξόρυξη για γκουανό. Η Πράξη Νήσων με Γκουανό του 1856 επέτρεπε σε Αμερικανούς να διεκδικούν νησιά που είχαν αποθέματα γκουανό, το Εντέρμπουρυ ήταν ένα από αυτά. Η αρχή ήταν αργή, αλλά η εξόρυξη γκουανό στο Εντέρμπουρυ έφτασε στο αποκορύφωμα της το 1870, υπό την Εταιρεία Γκουανό των Φοίνιξ, όταν 6.000 τόνοι εξορύχτηκαν και στάλθηκαν με πλοία μέσα σε 64 μέρες. Οι Αμερικανοί έφυγαν το 1877, και μια Αγγλική εταιρεία γκουανό ανέλαβε τη δεκαετία του 1880, αν και δεν ήταν εξίσου παραγωγική.

Ελάχιστα συνέβησαν στο Εντέρμπουρυ μέχρι το 1938, όταν ο Αμερικανός Πρόεδρος Φράνκλιν Ρούζβελτ δήλωσε ότι το Εντέρμπουρυ, μαζί με την κοντινή Νήσο Καντών, είναι υπό τη δικαιοδοσία του Υπουργείου Εσωτερικών των Ηνωμένων Πολιτειών. Αυτά τα νησιά κρίθηκαν ως ένα καλό στρατηγικό σημείο για ενδιάμεσος σταθμός των πτήσεων της Παναμέρικαν προς την Αυστραλία και τη Νέα Ζηλανδία, αν και το Εντέρμπουρυ ποτέ δεν χρησιμοποιήθηκε για αυτό. Η Βρετανία διεκδικούσε τα νησιά επίσης, και το 1939, υπογράφηκε μια συμφωνία με τις ΗΠΑ και τη Βρετανία να μοιράζονται τα νησιά σε μια συγκυριαρχία.

Τέσσερις άποικοι εγκαταστάθηκαν στο νησί το 1938, για να διατηρείται η Αμερικανική διεκδίκηση ιδιοκτησίας του, αλλά εκκενώθηκε το 1942 κατά τον Β΄ Παγκόσμιο Πόλεμο και όλα τα κτίρια καταστράφηκαν για να μην τα χρησιμοποιήσουν οι Ιάπωνες.

Σήμερα το Εντέρμπουρυ είναι το σπίτι πολλών ειδών θαλάσσιων πτηνών που φωλιάζουν εκεί και είναι υπό την κυριαρχία της Δημοκρατίας του Κιριμπάτι.

Κατηγορία:Νησιά Φοίνικα
Εντερμπουρυ
Εντεμπουρυ
Μαντείο

[μικρογραφία|300px|''[Παίρνοντας χρησμό από το μαντείο (Consulting the Oracle)* του [[Τζον Γουίλιαμ Γουότερχαουζ]]]]

Το *'μαντείο** και **ψυχομαντείο''', κατά την κλασική αρχαιότητα, ήταν ο επίσημος, θρησκευτικού χαρακτήρα θεσμός σε συγκεκριμένο τόπο, που εμπνεόταν σοφές συμβουλές, έδινε χρησμούς, ή προέβλεπε το μέλλον ως ενδιάμεσος με τους θεούς. Τα μαντεία θεωρούνταν πύλες μέσω των οποίων οι θεοί απευθύνονταν άμεσα στους ανθρώπους και υπό αυτή την έννοια διέφεραν από τους μάντεις που ερμήνευαν τα σημάδια των θεών μέσα από παρατήρηση της συμπεριφοράς των πουλιών, των εντοσθίων των ζώων ή άλλες μεθόδους

Οι μάντεις  ήταν διερμηνείς των σημείων που δίνονταν από αυτούς. Οι Μάντεις χρησιμοποιούσαν πολλές μεθόδους για να αναλύσουν τη θέληση των θεών, όπως το διάβασμα των εντοσθίων διάφορων ζώων, το πέταγμα των πουλιών κ.α. Ήταν πιο πολλοί από τα μαντεία. Πολλές φορές ήταν περιπλανώμενοι, άλλες φορές (εάν ήταν φημισμένοι) καλούνταν για να γίνουν οι προσωπικοί μάντεις κάποιου υψηλόβαθμου στρατηγού, ή και βασιλιά.

## Τοποθεσίες μαντείων στην Αρχαία Ελλάδα

Τα κυριότερα μαντεία ήταν αφιερωμένα στον Δία ή τον Απόλλωνα. Το παλιότερο ελληνικό μαντείο ήταν του Δία στη Δωδώνη της Ηπείρου.
Σπουδαίο επίσης μαντείο για τους Έλληνες ήταν του Άμμωνα Δία στη Λιβύη. Όλα τα μαντεία του Δία όμως τα ξεπερνούσε το μαντείο του Απόλλωνα στους Δελφούς. Ήταν γνωστό από τους ομηρικούς χρόνους και στα τέλη του 6ου αιώνα κατακλύζονταν από προσφορές Ελλήνων και ξένων. Τους χρησμούς τους έδινε η ιέρεια Πυθία. Άλλα μαντεία του Απόλλωνα ήταν στα Δίδυμα της Μιλήτου, στην Κλάρο, στα Πάταρα της Λυκίας, στο Σπόδιο των Θηβών κ.ά. Σ' όλη την αρχαιότητα τα μαντεία επηρέαζαν το λαό στην καθημερινή του ζωή και τις πόλεις στις ιστορικές τους τύχες. Τον 7ο π.Χ. αιώνα υπήρχαν περίπου 100 μαντεία. Στα τέλη του 5ου π.Χ. αιώνα όμως, με τα διδάγματα των σοφιστών και την ορθολογιστική κριτική, το κύρος των μαντείων άρχισε να κλονίζεται. Ο Θουκυδίδης πίστευε ότι η μαντική οφείλεται στην αμάθεια. Τον 4ο μ.Χ. αιώνα (έτος 362) καταγράφεται ο τελευταίος χρησμός του Μαντείου των Δελφών.

## Παραπομπές


## Εξωτερικοί σύνδεσμοι

*
Λουτρό

μικρογραφία|δεξιά|Θερμά λουτρά στο Άαχεν της Γερμανίας.
Με την ορολογία **λουτρό** ονομάζουμε μια θεραπεία η το μέρος που έχει νερά για αυτήν (π.χ. λουτρά Λουτρακίου).

## Θεραπεία
Το βύθισμα του σώματος σε ψυχρό ή θερμό νερό. Σκοπός του λουτρού είναι η καθαριότητα ή η θεραπεία από δερματικές ή άλλες ασθένειες. Το λουτρό γίνεται ακόμη σε άμμο (αμμόλουτρο), σε ατμό (ατμόλουτρο), στον ήλιο (ηλιοθεραπεία), τον αέρα, τη λάσπη κλπ. Το λουτρό είναι απλό, όταν γίνεται με νερό. Αν στο νερό προστεθεί φάρμακο, τότε είναι φαρμακευτικό. Το δεύτερο μπορεί να είναι αλκαλικό, αμυλούχο, θειούχο κλπ.

## Θαλασσινό λουτρό
Το θαλασσινό λουτρό επιβάλλεται, γιατί είναι πολύ υγιεινό εκτός από τις περιπτώσεις που είναι καθορισμένες από το γιατρό και για τις οποίες απαγορεύεται το θαλάσσιο ή άλλο λουτρό: Στην αρχαία Ελλάδα υπήρχαν δημόσια λουτρά μ' αρκετή πολυτέλεια. Στη Ρώμη πάλι, η χρήση του λουτρού ήταν αρχαιότατη. Επίσης στους μωαμεθανικούς λαούς είναι πολύ διαδεδομένο. Σήμερα το λουτρό είναι σ' όλους τους ανθρώπους, σ' όλο τον κόσμο διαδεδομένο κι όλοι κατάλαβαν τη σημασία του. Σε πολλές περιπτώσεις συνδυάζεται με κατάλληλες ασκήσεις κι ο οργανισμός πράγματι ανανεώνεται και θεραπεύεται από διάφορες ασθένειες. Ένα λουτρό, που ακόμη είναι πολυέξοδο και δεν έχει μεγάλη διάδοση, είναι το φινλανδικό ή, όπως λέγεται, σάουνα. Γίνεται σε ξύλινα δωμάτια, σκοτεινά. Γύρω - γύρω υπάρχουν πέτρες που θερμαίνονται και πάνω τους πέφτει νερό. Δημιουργούνται έτσι ατμοί κι η ατμόσφαιρα, αποπνιχτική. Οι λουζόμενοι χτυπούν τα σώματά τους με κλαδιά. Ύστερα βγαίνουν και κυλιούνται στο χιόνι.

## Εξωτερικοί σύνδεσμοι
* 

Κατηγορία:Θεραπευτικές αγωγές
Αλέξανδρος Μαυροκορδάτος (αποσαφήνιση)

Με το όνομα **Αλέξανδρος Μαυροκορδάτος** φέρονται τα ακόλουθα επιφανή μέλη της ιστορικής οικογένειας Μαυροκορδάτου:
# Αλέξανδρος Μαυροκορδάτος (ο εξ απορρήτων) (1641-1709), Φαναριώτης ιατρός και διπλωμάτης του 17ου αιώνα
# Αλέξανδρος Μαυροκορδάτος ο Δελήμπεης
# Αλέξανδρος Μαυροκορδάτος ο Φιραρής (1754-1819), μεγάλος διερμηνέας της Οθωμανικής Αυτοκρατορίας (1783-84) και ηγεμόνας της Μολδαβίας (1785-86)
# Αλέξανδρος Ν. Μαυροκορδάτος μορφή της ελληνικής Επανάστασης του 1821 και μετέπειτα πρωθυπουργός της Ελλάδας
#Αλέξανδρος Μαυροκορδάτος (βουλευτής Άνδρου) (1837-1903), βουλευτής Άνδρου.
Συλλογή φωτογραφιών του Windows Live

Η **Συλλογή φωτογραφιών του Windows Live** (Windows Photo Gallery) είναι εφαρμογή διαχείρισης και διαμοιρασμού φωτογραφιών που διατίθεται ως μέρος του Windows Live της Microsoft. Είναι μια αναβαθμισμένη έκδοση της Συλλογής φωτογραφιών των Windows, μέρους των Windows Vista. Η Συλλογή φωτογραφιών του Windows Live, όμως, λειτουργεί και στα Windows XP, αλλά η έκδοση 64-bit των Vista δεν υποστηρίζεται προσωρινά. Η Συλλογή φωτογραφιών του Windows Live υποστηρίζει την προβολή εικόνων HD Photo στα Windows XP.

Η Συλλογή φωτογραφιών του Windows Live προσφέρει τη δυνατότητα διαχείρισης, εισαγωγής ετικετών και αναζήτησης ψηφιακών φωτογραφιών. Επιπλέον, επιτρέπει το διαμοιρασμό φωτογραφιών με τη δημοσίευσή τους στα Windows Live Spaces. Σύμφωνα με τη Microsoft, ίσως να μπορέσει να δημοσιεύει φωτογραφίες και σε άλλες ιστοσελίδες διαμοιρασμού, όπως το Flickr, εάν μπορούν να χρησιμοποιούν κοινά πρωτόκολλα. Περιλαμβάνει όλα τα χαρακτηριστικά της Συλλογής φωτογραφιών των Windows Vista και επιπλέον προσθέτει νέα χαρακτηριστικά συμπερίληψης ιστογράμματος χρωμάτων μιας εικόνας, προσθήκης πανοραμικής πινέζας και αυτόματης εισαγωγής ετικετών κατά την εισαγωγή των φωτογραφιών.

Το πρόγραμμα διατίθεται για λήψη ως δοκιμαστική έκδοση από το Windows Live Installer ως μέρος της οικογένειας προγραμμάτων του Windows Live 2.0.

## Παραπομπές


## Δείτε επίσης
*Windows Live
*Συλλογή φωτογραφιών των Windows

## Εξωτερικοί σύνδεσμοι
*Πληροφορίες της Συλλογή φωτογραφιών του Windows Live
*Ιστολόγιο φωτογραφιών και βίντεο της Microsoft - Το επόσημο ιστολόγιο της Συλλογής φωτογραφιών του Windows Live

Κατηγορία:Windows Live
Κατηγορία:Ιστοσελίδες διαμοιρασμού εικόνων
Γοδεφρείδος Γ΄ του Ανζού

Ο **Γοδεφρείδος Γ' του Ανζού** (*Geoffroy III d'Anjou*, 1040 - 1096) από τον Οίκο του Ανζού ή *Γοδεφρείδος ο Γενειοφόρος* ήταν κόμης του Ανζού (1060-1068), μεγαλύτερος γιος του Γοδεφρείδου κόμη του Γκατινέ και της Ερμενγάρδης του Ανζού, κόρης του Φούλκωνα Γ΄ Νέρρα του Ανζού.  Ήταν ο μεγαλύτερος αδελφός του Φούλκωνος Δ΄ του Ανζού. 

## Διάδοχος στην κομητεία του Ανζού του εκ μητρός θείου του Γοδεφρείδου Μαρτέλου

Μεγάλωσε μαζί με τον μικρότερο αδελφό του Φούλκωνα στην αυλή του εκ μητρός θείου τους, Γοδεφρείδου Μαρτέλου κόμη του Ανζού. Παρά το ότι ο θείος του έδειχνε περισσότερο έντονη προτίμηση στον Φούλκωνα, τελικά προτίμησε σαν διάδοχό του τον Γοδεφρείδο Γ΄ (1060). 
Παρέμεινε κόμης μέχρι την ανατροπή του από τον μικρότερο αδελφό του Φούλκωνα. 

## Ανίκανος κυβερνήτης

Μετά την άνοδό του στην εξουσία, οι περισσότεροι ευγενείς του Ανζού αναγνώρισαν αμέσως ότι δεν έχει καμιά σχέση με τον θείο του. Έδωσε σαν δώρο στον μικρότερο αδελφό του Φούλκωνα το Σαιντόνγκ (1062), αλλά όταν αυτός δέχτηκε επίθεση από τον Γουλιέλμο Η΄ της Ακουιτανίας, ο Γοδεφρείδος δεν έστειλε στρατό να υποστηρίξει τον αδελφό του και το Σαιντόνγκ έπεσε. Ακολούθησαν νέες απώλειες για το Ανζού, όπως η κομητεία του Μαιν,  και το Σατώ - Γκοντιέρ (1064), αφού ξανά δεν έστειλε στρατό για να υποστηρίξει τον υπήκοό του Ραινάλδο, που συνελήφθη αιχμάλωτος από τους Βρετόνους. To 1065 ο Γοδεφρείδος Γ΄ προσπάθησε να απομονώσει τον αρχιεπίσκοπο Βαρθολομαίο, προκειμένου να προωθήσει την δική του επιλογή για επίσκοπο του Λε Μανς· ο αρχιεπίσκοπος εξοργισμένος τον αφόρισε.

## Ανατροπή απο τον μικρότερο αδελφό του Φούλκωνα Δ΄

Ο μικρότερος αδελφός του Φούλκων Δ΄, εξοργισμένος από την ανικανότητά του, επαναστάτησε εναντίον του (1067) και τον αιχμαλώτισε, αλλά τον απελευθέρωσε σε λίγο. Την επόμενη χρονιά ο Γοδεφρείδος Γ΄ επιτέθηκε ξανά στον Φούλκωνα Δ΄, αλλά ο αδελφός του τον συνέλαβε και τον φυλάκισε μόνιμα. Απελευθερώθηκε 28 χρόνια αργότερα (1096) με την επέμβαση του 
πάπα Ουρβανού Β΄ και πέθανε την ίδια χρονιά. 
Νυμφεύτηκε το 1060 την Ιουλιανή του Λανγκώ (πέθανε στις 7 Αυγούστου 1067)· δεν απέκτησαν παιδιά. 

## Πρόγονοι





## Παραπομπές



## Πηγές

*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany: J. A. Stargardt, 1984)
*Jim Bradbury, 'Fulk le Réchin and the Origin of the Plantagenets', Studies in Medieval History Presented to R. Allen Brown, Ed. Christopher Harper-Bill, Christopher 
*W. Scott Jesse, Robert the Burgundian and the Counts of Anjou, c.1025-1098 (Catholic University of America Press, 2000)
*Henk Teunis, The Appeal to the Original Status: Social Justice in Anjou in the Eleventh Century (Hilversum: Uitgeverij Verloren, 2006)
*J. Holdsworth, Janet L. Nelson (The Boydell Press, 1989), p. 37
*K.S.B. Keats-Rohan, Family Trees and the Root of Politics; A Prosopography of Britain and France from the Tenth to the Twelfth Century (Woodbridge: The Boydell Press, 1997)

Κατηγορία:Κόμητες του Ανζού
Σεμέλη

Η **Σεμέλη** ήταν μία από τις τέσσερις κόρες του Κάδμου, ιδρυτή και βασιλιά της Θήβας, και της Αρμονίας, κόρης της Αφροδίτης και του Άρη. Ήταν αδελφή του Πολύδωρου, γενάρχη των Λαβδακιδών, και της Αυτονόης, της Ινώς και της Αγαύης. Είναι γνωστή επίσης με το εναλλακτικό όνομα «Λυσιθέα».

## Σύμφωνα με τη Μυθολογία
Το όνομα «Σεμέλη» είναι φρυγικής προέλευσης και ανήκε σε θεότητα του κάτω κόσμου.

Ήταν μητέρα του Διόνυσου, ο οποίος ήταν ο καρπός του κρυφού γάμου της με τον Δία.

Όταν η Ήρα έμαθε ότι ο Δίας ήταν κρυφά παντρεμένος με τη Σεμέλη, οργίστηκε και έβαλε σκοπό να τη σκοτώσει. Μία μέρα εμφανίστηκε σε αυτήν με τη μορφή της παραμάνας της και δολερά την παρότρυνε να ζητήσει από το Δία να εμφανιστεί μπροστά της με τη θεϊκή του μορφή, όπως εμφανίζεται στην Ήρα. Όταν η Σεμέλη του το ζήτησε, αυτός απερίσκεπτα θέλοντας να ικανοποιήσει την επιθυμία της, εμφανίστηκε ως θεός, προκαλώντας εκτυφλωτικό φως και κεραυνούς, οι οποίοι τη σκότωσαν. Επιπλέον, το παλάτι του πατέρα της τυλίχτηκε στις φλόγες. Ο Δίας τότε, πικραμένος από τον άδικο χαμό της, πήρε τον αγέννητο ακόμα Διόνυσο από την κοιλιά της προσέχοντας να μην τον δει η Ήρα και τον έραψε στον μηρό του, για να τρέφεται από το αίμα του, ώσπου να γεννηθεί. Ο Δίας παρέδωσε το Διόνυσο, όταν γεννήθηκε, στην αδελφή της Σεμέλης την Ινώ, για να τον μεγαλώσει. Σύμφωνα με μία παραλλαγή του μύθου ο Δίας επέλεξε το νησί της Νάξου, για να αφήσει το παιδί του και να το μεγαλώσουν οι εγχώριες Νύμφες, η Φιλία, η Κορωνίδα και η Κλείδη. Σύμφωνα με το θρύλο υπήρχε άβατος ναός της Σεμέλης στον Κιθαιρώνα, όπου βρισκόταν και ο τάφος της. Στη Θήβα όμως επίσης θεωρούσαν ότι ο τάφος της ήταν στον ναό του Διόνυσου Λυσίου. Άβατο ήταν και το κεραυνοβολημένο δωμάτιό της στο παλάτι του Κάδμου.

Ο Διόνυσος, όταν πήρε τη θέση του ανάμεσα στους θεούς του Ολύμπου, έφερε τη μητέρα του από τον Άδη, η οποία μετά τη θεοποίησή της πήρε το όνομα Θυώνη.

## Δείτε επίσης
* Ο αστεροειδής 86 Σεμέλη (86 Semele), που ανακαλύφθηκε το 1866, έλαβε το όνομά του από το μυθικό αυτό πρόσωπο.

## Γενεαλογικό δένδρο

## Παραπομπές


Κατηγορία:Πρόσωπα της ελληνικής μυθολογίας
Κατηγορία:Θνητές γυναίκες του Δία
SIM

thumb|Κάρτα SIM
Κάθε κινητή μονάδα για να συνδεθεί με το δίκτυο GSM θα πρέπει απαραιτήτως να διαθέτει στο εσωτερικό της και μία κάρτα **SIM** (Subscriber Identity Module, μετάφραση: Μονάδα Ταυτότητας Συνδρομητή). Αυτή η κάρτα διατίθεται από τον παροχέα και αποτελεί την ταυτότητα για έναν συνδρομητή αφού περιλαμβάνει απαραίτητες πληροφορίες για αυτόν και για το δίκτυο του με το οποίο συνδέεται, καθώς και μια περιορισμένη ποσότητα μνήμης.

Από τη στιγμή που θα αφαιρεθεί από τη κινητή μονάδα, η κινητή μονάδα δεν μπορεί να χρησιμοποιηθεί πέραν από κλήσεις εκτάκτου ανάγκης (112).

Μια κάρτα SIM διαθέτει έναν μικροεπεξεργαστή, μια μνήμη ROM που χρησιμοποιείται για τις λειτουργίες του δικτύου (αναγνωριστικά, πιστοποίηση κτλ.) και μια μνήμη EPROM που την χρησιμοποιεί ο χρήστης για τα δικά του προσωπικά του δεδομένα.

Κατηγορία:Κινητή τηλεφωνία
Δήμος Νεβρόπολης Αγράφων

Ο **Δήμος Νεβρόπολης Αγράφων** λειτούργησε ως δήμος  από το 1999 έως το 2010 σύμφωνα με το Σχέδιο Καποδίστριας με έδρα το χωριό Πεζούλα και βρισκόταν στα δυτικά του νομού Καρδίτσας.

Επρόκειτο για ορεινό δήμο και συνόρευε με τον νομό Ευρυτανίας. Σύμφωνα με την απογραφή του 2001 ο δήμος είχε συνολικά 3.601 κατοίκους και έκταση 105.184 στρέμματα.

Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011  εντάχθηκε στο νέο Δήμο Λίμνης Πλαστήρα της Περιφέρειας Θεσσαλίας.

Ο δήμος περιελάμβανε 7 δημοτικά διαμερίσματα:

: ** [[Δημοτικό διαμέρισμα Πεζούλας Καρδίτσας|Δ.δ. Πεζούλας]] **
::* η Πεζούλα
::* τα Καλύβια 
::* η Νεράιδα
: ** Δ.δ. Καρβασαρά ** -- ο Καρβασαράς
: ** [[Δημοτικό διαμέρισμα Καρίτσης Δολόπων Καρδίτσας|Δ.δ. Καρίτσης Δολόπων]] ** 
::* η Καρίτσα 
::* η Αγία Μαρίνα (τ. το Πλακωτό)
::* η Αγία Παρασκευή
::* η Λογγά
::* το Μέγα Ρεύμα
::* το Πετρωτό
::* η Ραφήνα
: ** [[Δημοτικό διαμέρισμα Κρυονερίου Καρδίτσας|Δ.δ. Κρυονερίου]] **
::* το Κρυονέρι
::* ο Κουτσοδήμος
: ** [[Δημοτικό διαμέρισμα Μπελοκομίτης Καρδίτσας|Δ.δ. Μπελοκομίτης]] **
::* η Μπελοκομίτη
::* ο Κέδρος
: ** Δ.δ. Νεοχωρίου ** -- το Νεοχώρι
: ** [[Δημοτικό διαμέρισμα Φυλακτής Καρδίτσας|Δ.δ. Φυλακτής]] **
::* η Φυλακτή
::* τα Καλύβια Φυλακτής

## Διοικητική ιστορία
### Διατελέσαντες Δήμαρχοι Νεβρόπολης Αγράφων

## Εξωτερικοί σύνδεσμοι

*Στοιχεία για τον δήμο Νεβρόπολης Αγράφων από το Υπουργείο Εσωτερικών, Δημόσιας Διοίκησης και Αποκέντρωσης 

## Παραπομπές


Κατηγορία:Δήμοι της περιφερειακής ενότητας Καρδίτσας
Surveyor 4

Ο **Surveyor 4** (ελλ. *επιθεωρητής*) ήταν το διαστημικό σκάφος της τέταρτης κατά σειρά αποστολής στα πλαίσια του ομώνυμου προγράμματος για την εξερεύνηση της Σελήνης. Εκτοξεύτηκε στις 14 Ιουλίου 1967, και έφτασε στην επιφάνεια της σελήνης στις 17 Ιουλίου 1967.  

## Σύνοψη
Το διαστημικό σκάφος συνετρίβη στην επιφάνεια της σελήνης. Η πτήση ήταν κατά τα άλλα άψογη, μέχρι που το σήμα ξαφνικά χάθηκε 2,5 λεπτά πριν από την προσσελήνωση. 

Στόχος της αποστολής ήταν η ομαλή προσγείωση στο φεγγάρι και φωτογράφηση της σεληνιακής επιφάνειας καθώς και ο καθορισμός των χαρακτηριστικών του σεληνιακού εδάφους ως προετοιμασία για τις αποστολές προσσελήνωσης του προγράμματος Απόλλο. Ο εξοπλισμός περιελάμβανε μια τηλεοπτική φωτογραφική μηχανή και βοηθητικούς καθρέφτες, μια δειγματοληπτική συσκευή εδάφους, τους μετρητές πίεσης στους πόδες προσσελήνωσης του διαστημικού σκάφους και διάφορους αισθητήρες επιστημονικών πειραμάτων. 

Μετά από μια άψογη πτήση στο φεγγάρι, τα ραδιοσήματα του διαστημικού σκάφους διακόπηκαν ξαφνικά και κατά τη διάρκεια της φάσης τελικής καθόδου στο φεγγάρι, περίπου 2,5 λεπτά πριν από την προσσελήνωση.
Η επαφή με το διαστημικό σκάφος δεν αποκαταστάθηκε, και η αποστολή έληξε χωρίς επιτυχία.
Αιτία ίσως ήταν κάποια έκρηξη του πυραύλου ανάσχεσης κατά την τελική φάση της προγραμματισμένης πυροδότησής του. 

Όπως και ο Surveyor 3, η σεληνάκατος ήταν εξοπλισμένη με έναν βραχίονα και με έναν μαγνήτη στον βραχίονα για την ανίχνευση και την συλλογή τυχόν σιδηρούχων πετρωμάτων της σεληνιακής επιφάνειας.
Ο στόχος προσσελήνωσης ήταν ο κεντρικός κόλπος της θάλασσας Sinus Medii στις συντεταγμένες 0,4°&nbsp;Ν και 1,33°&nbsp;Ε.
Η NASA κατέληξε στο συμπέρασμα ότι η σεληνάκατος δεν προσσεληνώθηκε, αλλά κατεστράφη από πιθανή έκρηξη κατά την απώλεια επαφής.

## Εξωτερικοί σύνδεσμοι
* Surveyor Program Results (PDF) 1969

Κατηγορία:Πρόγραμμα Surveyor
Κατηγορία:Διαστημικές αποστολές το 1967
Λιλιάνα Μπάτλερ

Η **Λιλιάνα Μπάτλερ** (*Ljiljana Buttler*) ή **Λιλιάνα Πέτροβιτς** (*Љиљана Петровић*, 14 Δεκεμβρίου 1944 - 26 Απριλίου 2010) ήταν Γιουγκοσλάβα τραγουδίστρια.

## Βιογραφία
Γεννήθηκε το 1944 στη Βοσνία όπου και πέρασε τα παιδικά της χρόνια. Η μητέρα της ήταν τραγουδίστρια από την Κροατία και ο πατέρας της ακορντεονίστας Ρομά από τη Σερβία.
Από μικρή άρχισε να τραγουδάει σε διάφορα κέντρα, κυρίως μαζί με τη μητέρα της ή ως αντικαταστάτης για αυτήν. Γρήγορα έγινε πολύ γνωστή και αγαπητή στο κοινό για τη γνήσια, δυναμική αλλά και γοητευτική ερμηνεία της.

Πήρε μέρος στον διαγωνισμό τραγουδιού της Eurovision το 1961 όπου και ήλθε στην όγδοη θέση. Κυκλοφόρησε πολλούς δίσκους και πήρε μέρος σε πολλά κινηματογραφικά έργα. Στον χώρο του τραγουδιού ονομάστηκε ως *Η μητέρα του Γύπσυ σόουλ (Gypsy soul)*, ακόμα και ως *Μπίλη χόλυντεϊ (Billie Holiday) των Βαλκανίων*.

Με τις πολεμικές αναταραχές στην πατρίδα της η Λιλιάνα ξενιτεύτηκε στη Γερμανία όπου και έζησε από το 1987 μέχρι το 2002 οπότε και γύρισε πίσω στην πατρίδα της. Πέθανε το 2010 από καρκίνο στο Ντίσελντορφ.

## Δισκογραφία
# Ljiljana Petrović: «Djelem, Djelem Daje» with Ansambl Zorana Pejkoviča (1981) RTV Ljubljana LD 0720
# Ljiljana Petrović: «Pevam Do Zore - Zabavljam Druge» with Orkestar Dragana Kneževica (1983) RTV Ljubljana LD 0868
# Ljiljana Petrović: (selftitled) with Orkestar Dušana Mitrovica-Nivoda (1984) RTV Ljubljana LD 1242
# Ljiljana Buttler: «The Mother Of Gypsy Soul» (2002) Snail Records
# Ljiljana Buttler: «The Legends Of Life» (2005) Snail Records
# Ljiljana Buttler: «Frozen Roses» (2009) Snail Records

## Παραπομπές


## Εξωτερικοί σύνδεσμοι
* Βιογραφία 
* Εκτενέστερη Βιογραφία 
* Βιογραφία 

Κατηγορία:Γιουγκοσλάβοι τραγουδιστές
Κατηγορία:Σέρβοι τραγουδιστές
Κατηγορία:Συμμετέχοντες στη Eurovision
Μετς

Με το όνομα **Μετς** αναφέρονται

* Μετς (Γαλλία), πόλη της Γαλλίας.
* Μετς (Αθήνα), συνοικία της Αθήνας.
Δήμος Ρεντίνας

Με την ονομασία **Δήμος  Ρεντίνας** υπήρξαν στο παρελθόν δύο δήμοι της Ελλάδας:
*Ο Δήμος Ρεντίνας Θεσσαλονίκης
*Ο Δήμος Ρεντίνας Καρδίτσας

Κατηγορία:Αποσαφηνίσεις ελληνικών τοπωνυμίων
Φάση

Γενικά με τον όρο **φάση** χαρακτηρίζεται τόσο η όψη ή μορφή που λαμβάνει ένα πράγμα ή μια υπόθεση σε μια χρονική διάρκεια όσο και ο χρόνος στον οποίο εμφανίζεται η κάθε αυτή μορφή. Κατ΄ επέκταση χαρακτηρίζεται και κάθε στιγμιότυπο, επεισόδιο που προκαλεί κάποιο ενδιαφέρον.

## Φυσική & Μαθηματικά
* Φάση (αστρονομία) στην Αστρονομία.
* Φάση (θερμοδυναμική) στη Θερμοδυναμική και Φυσικοχημεία.
* Φάση κύματος στην κυματική.
* Φάση (παλίρροια) στο φαινόμενο της παλίρροιας.
* Φάση (τριγωνομετρία) στις τριγωνομετρικές συναρτήσεις.

## Γεωλογία
* Φάση (γεωλογία) στη Γεωλογία.
* Φάση (ηφαιστειολογία) στην Ηφαιστειολογία.
* Φάση πανίδας επίσης στη Γεωλογία.
* Φάση μεταμόρφωσης που αφορά πετρώματα.

## Κρίσιμη φάση
Με τον όρο **κρίσιμη φάση** χαρακτηρίζεται γενικά το χρονικό εκείνο σημείο του οποίου ακολουθεί ιδιαίτερη μεγάλη μεταβολή της μορφής ενός αντικειμένου ή μιας υπόθεσης π.χ. οι διαπραγματεύσεις βρίσκονται σε κρίσιμη φάση, ο αγώνας βρίσκεται σε κρίσιμη φάση κ.λπ., στον επιστημονικό χώρο η έννοια αυτή χαρακτηρίζεται συνήθως ως "κρίσιμο σημείο" (σημείο τήξης κ.λπ.)

## Συναφείς όροι

* χάρτης φάσεων
* Κανόνας φάσεων
* Διάγραμμα φάσεων

* Επίσης σε στρατιωτικές επιχειρήσεις ή άλλες δραστηριότητες ο όρος "φάση" ταυτίζεται με το χρονικό "στάδιο", π.χ. φάσεις συναγερμού, φάση επιχείρησης, κ.λπ.
Λόφοι Φλώρινας

Οι **Λόφοι** (παλαιότερη ονομασία **Ζαπύρδανη**   Σλαβομακεδονικά : Забрдени) είναι μια μικρή τοπική κοινότητα του Νομού Φλώρινας και ανήκει στο Δήμο Φλώρινας. Βρίσκεται βορειανατολικά της Φλώρινας και απέχει 18 χιλιόμετρα από αυτή, στον οδικό άξονα Φλώρινας-Θεσσαλονίκης. Έχει πληθυσμό 355 κατοίκους, με βάση την Απογραφή του 2011, και υψόμετρο 720 μέτρων περίπου. Η κοινότητα ορίζεται βόρεια από την Τοπική Κοινότητα Μελίτης, βορειοανατολικά από την Τοπική Κοινότητα Κέλλας, ανατολικά από την Τοπική Κοινότητα Βεύης, νότια από την Τοπική κοινότητα Σιδηροδρομικού Σταθμού Βεύης και δυτικά από την Τοπική Κοινότητα Νεοχωρακίου.

## Ιστορικά στοιχεία
Στο ύψωμα «Μίρις», που βρίσκεται περίπου δύο χιλιόμετρα ΝΑ του χωριού, πλάι στο σημερινό δρόμο Φλώρινας - Βεύης, έχει διαπιστωθεί, με βάση διάφορα αρχαιολογικά ευρήματα, η θέση ρωμαϊκού οικισμού.

## Αθλητισμός
Στο χωριό υπάρχει από το 1961 ο Άρης Λόφων ο οποίος αγωνίζεται στην Ά κατηγορία της Ε.Π.Σ. Φλώρινας ενώ παλαιότερα έχει συμμετάσχει στα πρωταθλήματα της ΄Δ εθνικής κατηγορίας.

## Παραπομπές
http://www.lithoksou.net/p/oikismoi-tis-florinas-poy-arxizoyn-apo-z
## Εξωτερικοί σύνδεσμοι
*Ο τόπος μου

Κατηγορία:Χωριά της περιφερειακής ενότητας Φλώρινας
Κατηγορία:Δήμος Φλώρινας
Γκομέισα

Το όνομα **Γκομέισα** (Gomeisa) είναι η ιδιαίτερη ονομασία του αστέρα **β Μικρού Κυνός** (β Canis Minoris, β CMi).

## Ιστορία
Το όνομα αυτό προέρχεται από την αραβική λέξη **Al Jummaiza** (= μουριά), που χρησιμοποιούσαν για ολόκληρο τον αστερισμό Μικρός Κύων, ή κατ' άλλους από τη λέξη **Al Ghumaisa** (= ο αμυδρός ή ο δακρυσμένος), επίσης για όλο τον αστερισμό, εξαιτίας ενός αραβικού μύθου που ήθελε τον Μικρό και τον Μεγάλο Κύνα αδέρφια του Κανώπου (πρβλ. και τη *σύγχρονη* αραβική ονομασία για τον Πρόκυνα, **غموص** *ghumūş*).

Το όνομα αυτό μεταγράφηκε στους *[[Αλφόνσειοι Πίνακες|Αλφόνσειους Πίνακες]]* ως **Algomeyla** και στον Burritt ως **Gomelza**, ενώ κάποιες φορές απαντάται και ως **Al Gamus**, και σπανιότερα ως **Al Murzim**, το όνομα του β Μεγάλου Κυνός. Το τελευταίο σημαίνει «αγγελιοφόρος, προάγγελος», καθώς αμφότεροι οι αστέρες «προανάγγελλαν» με την ανατολή τους την ανατολή του φωτεινότερου αστέρα στον ουρανό, του Σειρίου.
## Χαρακτηριστικά
Ο αστέρας β Μικρού Κυνός είναι ένας θερμός αστέρας της Κύριας Ακολουθίας, ορατός με γυμνό μάτι τα χειμωνιάτικα βράδια και στις αρχές της άνοιξης ψηλά στον νότιο ουρανό της Ελλάδας. Είναι ελαφρώς μεταβλητός αστέρας και ανήκει στους λεγόμενους «μεταβλητούς (τύπου) γάμμα Κασσιόπης»: το φαινόμενο μέγεθός του κυμαίνεται από 2,84 ως 2,92. Περιστρέφεται πολύ γρήγορα γύρω από τον άξονά του, με γραμμική ταχύτητα 275 χιλιόμετρα ανά δευτερόλεπτο στον ισημερινό του, και περιβάλλεται από ένα δίσκο ύλης που θερμαίνεται από την ακτινοβολία του αστέρα. Οι δύο αυτές ιδιότητες προδίδουν τη νεαρή του ηλικία.

Η επιφανειακή θερμοκρασία του αστέρα είναι 11.500 K, ενω η μάζα του εκτιμάται ότι είναι τριπλάσια της μάζας του Ήλιου και η διάμετρός του τετραπλάσια, επομένως ο όγκος του 64 φορές μεγαλύτερος από τον όγκο του Ήλιου. Το απόλυτο μέγεθος είναι &ndash;0,70, που αντιστοιχεί σε πραγματική λαμπρότητα 250 φορές μεγαλύτερη από εκείνη του Ήλιου.

Ο β Μικρού Κυνός εμφανίζει μικρή ιδία κίνηση, η οποία μετρήθηκε σε 0,064 arcsec/έτος, και απομακρύνεται από εμας με ταχύτητα 22 χιλιόμετρα ανά δευτερόλεπτο (79.000 χιλιόμετρα την ώρα).

## Πηγές
* Allen, Richard H.: *Star Names: Their Lore and Meaning*, Dover Publ. 1963

## Δείτε επίσης
* Κατάλογος αστέρων του Μικρού Κυνός

## Εξωτερικοί σύνδεσμοι
* Δεδομένα από τον ιστοτόπο ''Alcyone''
* Gomeisa από τον Καθηγητή Jim Kaler.

Κατηγορία:Αστέρες κύριας ακολουθίας τύπου B
Κατηγορία:Μικρός Κύων
Κατηγορία:Αστέρες με ονομασία κατά Bayer
Κατηγορία:Φασματοσκοπικώς διπλοί αστέρες
Mr. Bean

Το ***Mr. Bean*** είναι βρετανική κωμική τηλεοπτική σειρά 15 ημίωρων επεισοδίων, στην οποία πρωταγωνιστεί ο Ρόουαν Άτκινσον. Το σενάριο είναι των Ρόουαν Άτκινσον, Ρόμπιν Ντρίσκολ, Ρίτσαρντ Κέρτις και Μπεν Έλτον. Το πρώτο επεισόδιο μεταδόθηκε την 1η Ιανουαρίου 1990 και το τελευταίο στις 31 Οκτωβρίου 1995.

Κατά τη διάρκεια της πενταετούς διάρκειάς της, η σειρά κέρδισε μεγάλο μέρος των Βρετανών και όχι μόνο τηλεθεατών, συμπεριλαμβανομένων 18,74 εκατομμυρίων για το επεισόδιο του 1992 *The Trouble With Mr Bean*, και ήταν ο αποδέκτης διάφορων διεθνών διακρίσεων, συμπεριλαμβανομένου του *[[Rose d'Or]]*. Η σειρά έχει μεταδοθεί σε πάρα πολλές χώρες, έχει εμπνεύσει δύο ταινίες (** και *[[Ο Mr. Bean πάει διακοπές]]*) και μια σειρά κινουμένων σχεδίων.

Ο Ρόουαν Άτκινσον είναι χαρακτηριστικός στη σειρά αυτή για την εκφραστικότητά του και τις ευφυείς επινοήσεις αστείων. Σε κάποια επεισόδια συμπρωταγωνιστεί ένα πάνινο αρκουδάκι, ο Teddy («Τέντι»), το οποίο ο Μίστερ Μπιν νομίζει ότι είναι ζωντανό.

## Παραπομπές


Κατηγορία:Mr. Bean
Κατηγορία:Βρετανικές τηλεοπτικές σειρές
Κατηγορία:Κωμικές τηλεοπτικές σειρές
Κατηγορία:Τηλεοπτικά προγράμματα που έγιναν ταινίες
Εργίνος

Με το όνομα **Εργίνος** αναφέρονται τα παρακάτω δύο πρόσωπα της ελληνικής μυθολογίας:

* Ο Εργίνος ο Αργοναύτης
* Ο Εργίνος του Κλυμένου, βασιλιάς του Ορχομενού

Κατηγορία:Αποσαφηνίσεις ονομάτων
Ύλλος

Ο **Ύλλος** (και σπανιότερα **Ύλλας** ή **Ύλλης**) ήταν γιος του Ηρακλή και της Δηιάνειρας, σύζυγος της Ιόλης. Τον θεωρούσαν επώνυμο της δωρικής φυλής των Υλλέων. Μετά τον θάνατο του πατέρα του είχε πιθανώς υιοθετηθεί από τον Αιγιμιό.

## Μυθολογία
Ο Ηρακλής έχοντας ολοκληρώσει τους 12 άθλους του διώχθηκε από τον βασιλιά της Τίρυνθας Ευρυσθέα ως σφετεριστής του θρόνου και πέθανε ως εξόριστος χωρίς ποτέ να επιστρέψει στην πατρίδα του. Οι απόγονοί του, οι Ηρακλείδες, με αρχηγό τον Ύλλο πάντα επιθυμούσαν να επιστρέψουν στα πατρώα εδάφη και να διεκδικήσουν τον θρόνο (βλ. Επάνοδος των Ηρακλειδών). Συμμαχώντας με τους Αθηναίους πολεμούν εναντίον του Ευρυσθέα, τον φονεύουν και καταστρέφουν τον στρατό του. Με οδηγό τον Ύλλο κατέλαβαν όλες σχεδόν τις πόλεις της, αλλά μετά από ένα χρόνο περίπου εμφανίσθηκε εκεί μία θανατηφόρα επιδημία και ο χρησμός που ζήτησαν ανέφερε πως αυτή ήταν εκδήλωση της «θείας οργής» επειδή είχαν επιστρέψει πριν από τον καθορισμένο «από το πεπρωμένο» χρόνο. Υπακούοντας τότε στη «θέληση των θεών», οι Ηρακλείδες εγκατέλειψαν την Πελοπόννησο και ξαναγύρισαν στην Αττική, όπου εγκαταστάθηκαν στην περιοχή του Μαραθώνα.

Μόλις τα τελευταία ίχνη της επιδημίας εξαφανίστηκαν, ο Ύλλος κατέφυγε στο Μαντείο των Δελφών και ζήτησε χρησμό για το πότε έπρεπε να ξαναγυρίσουν στην Πελοπόννησο. Του δόθηκε τότε ο χρησμός ότι ο κατάλληλος χρόνος θα ήταν «μετά τον τρίτο θερισμό» ή «μετά την τρίτη σοδειά». Ανάμεσα σε όλους τους αδελφούς του, ο Ύλλος ήταν ο πραγματικός κληρονόμος του Ηρακλή και αυτός που είχε ζήσει τον περισσότερο καιρό μαζί του και ανατράφηκε κοντά του. Για τους λόγους αυτούς ο Ύλλος είχε αναγνωρισθεί από τους Ηρακλείδες αρχηγός τους και σε αυτόν είχαν αναθέσει να τους οδηγήσει στην εστία τους. Αμέσως μετά τον χρησμό αυτόν λοιπόν, ο Ύλλος επικεφαλής των αδελφών του επεχείρησε να περάσει τον Ισθμό της Κορίνθου. Εκεί όμως συνάντησε παρατεταγμένο τον στρατό του Εχέμου, του βασιλιά της Τεγέας. Αντί για μάχη, προτιμήθηκε από τις δύο πλευρές μία μονομαχία ανάμεσα στους αρχηγούς τους. Σε αυτή σκοτώθηκε ο Ύλλος, κι έτσι οι Ηρακλείδες επέστρεψαν πίσω.

Ο τάφος του Ύλλου υποτίθεται ότι βρισκόταν κοντά στα Μέγαρα. Ηρώο του βρισκόταν και στην Αθήνα, βόρεια από την Ακρόπολη, κοντά στο ιερό του Αχελώου. Ο Ύλλος λατρευόταν επίσης στη Σπάρτη, στο Άργος και στην Τροιζήνα.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος Χάρη Πάτση, Αθήνα 1969

## Παραπομπές


Υλλος
Υλλος
Κραγαλέας

Στην ελληνική μυθολογία ο **Κραγαλέας** ή **Κραγαλεύς** ήταν γιος του Δρύοπα γενάρχη των Δρυόπων που ζούσε στην Δρυοπίδα, μια γη που χτύπησε ο Ηρακλής με το ξίφος του κοντά στις Θερμοπύλες. Ο Κραγαλέας έμεινε γνωστός για την σοφία και την δικαιοσύνη του, έγινε κριτής σε μια διαμάχη που είχε ξεσπάσει ανάμεσα στον Απόλλωνα, την Άρτεμις και τον Ηρακλή που διεκδικούσαν την Αρχαία Αμβρακία στην Ήπειρο. Ο Απόλλων ισχυρίστηκε ότι η πόλη του ανήκε επειδή η Ήπειρος είχε κατακτηθεί από τον γιο του Μελανεύς, υποστήριξε τους κατοίκους απέναντι στους γηγενείς Ηπειρώτες και έφερε στην πόλη τον νόμο και την τάξη. Η Άρτεμις ισχυρίστηκε με την σειρά της ότι έσωσε τους κατοίκους της πόλης από τον τύραννο Φαλέκα αφού έστειλε ένα λιοντάρι να τον σκοτώσει. Ο Ηρακλής τέλος ανέφερε ότι κατέστρεψε όλους τους προηγούμενους μη Ελληνικούς πληθυσμούς της Ηπείρου που προσπάθησαν να κλέψουν τα βόδια του Γηρυόνη και ότι οι Κορίνθιοι που ίδρυσαν μετά την Αμβρακία ήταν απόγονοι του. 

Ο Κραγαλέας πείστηκε περισσότερο από τα επιχειρήματα του Ηρακλή και τον ανακήρυξε προστάτη της πόλης. Ο Απόλλων εξοργίστηκε με την απόφαση του Κραγαλέα και τον μεταμόρφωσε σε πέτρα. Οι κάτοικοι της Αμβρακίας παρά το γεγονός ότι τιμούσαν τον Απόλλωνα σαν σωτήρα θεωρούσαν ως προγόνους τους τον Ηρακλή και τους Ηρακλείδες, τιμούσαν μαζί του και τον Κραγαλέα. Ο Κραγαλέας ήταν ο επώνυμος ήρωας του γένους των **Κραγαλιδών**, που κατοικούσαν στο νότιο τμήμα της Φωκίδας. Οι περίοικοι εκτιμούσαν πολύ τους Κραγαλίδες, τους οποίους αποκαλούσαν «Κρισαίων βασιλείς».

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σσ. 547-548

Κραγαλεας
Κραγαλεας